Obama AQSh tarixida ilk marotaba ilmiy maqola chop etgan prezident bo`ldi

Barak Obama AQSh tarixida ilk marotaba ilmiy jurnalda maqola e`lon qilgan prezident bo`ldi, deb xabar berdi “Gazeta.ru”  nashri.
“United States Health Care Reform: Progress to Date and Next Steps” sarlavhali maqola 11 iyul kuni JAMA nomli obro`li tibbiyot nashrida chop etildi. Unda muallif AQSh sog`likni saqlash tizimidagi reforma natijalarini tahlil qilib, bu sohani rivojlantirishdagi yangi takliflarini bergan. Obama dalillar asosida sog`likni saqlash tizimidagi reforma natijasida 20 million amerikalik tibbiy sug`urtaga ega bo`lganini misol qilib keltirgan. U reformani qo`llab-quvvatlashni, dori-darmon bozorida raqobatni kuchaytirishni, narx-navoni tartibni solishni taklif etgan. Maqola muallifi — President of the United States, Washington, DC deb ko`rsatilgan. Ilgari AQShning ikki prezidenti kenja Jorj Bush va Bill Klintonlarning 2004 yilda JAMA jurnalida va 1997 yilda Science jurnalida maqolalarga yozgan izohlari chop etilgan edi.